William Markus

Karl William Markus (oik. Marcus, ent. Söderström; ) oli suomalainen elokuvaohjaaja, käsikirjoittaja ja näyttelijä. == Tausta == Karl William Söderström syntyi Liverpoolissa suomalaiselle merikapteeni ja komentajakapteeni Karl Ilmari Söderströmille ja englantilaiselle äidille Blance Isabel Copelle. Hänellä oli Suomen ja Britannian kaksoiskansalaisuus ja hän puhui sujuvasti kolmea kieltä: suomea, englantia ja ruotsia. Hänen viralliseksi sukunimekseen vakiintui kirjoitusmuoto Marcus 1940-luvun lopussa. == Elokuvaura == Söderström suoritti elokuvaopintoja Englannissa. Söderström työskenteli välirauhan aikana Suomen Petsamossa ulkomaankirjanpidon hoitajana. Hän työskenteli Petsamon Nikkelin palveluksessa. Tällöin hän tutustui kirjailija Usko Kemppiin, joka ehdotti häntä koekuvattavaksi ohjaaja Valentin Vaalan komedian Dynamiittityttö miespääosaan vuonna 1944. Saatuaan roolin hänen taiteilijanimekseen keksittiin William Markus. Hän toimi aluksi näyttelijänä ja vuodesta 1954 ohjaajana. Markus näytteli kymmenessä elokuvassa, sekä sankarirooleissa että konnien osissa. Vuonna 1950 hän näytteli brittiläisessä elokuvassa The Wooden Horse (esitetty Suomessa nimillä Puuhevonen ja Hyppyarkku), joka oli Britannian kolmanneksi katsotuin elokuva vuonna 1950. Suomessa hän esiintyi muun muassa elokuvissa Maaret – tunturien tyttö (1947), Teuvo Tulion elokuvassa Hornankoski (1949) sekä Roland af Hällströmin elokuvassa Suomalaistyttöjä Tukholmassa (1952). Suomalaistyttöjä Tukholmassa herätti laajaa pahennusta Ruotsissa. Markus ohjasi Yleisradiolle Matkailijan keitaita -lyhytelokuvan vuonna 1953, jossa hän esiintyi Yhdysvalloissa asuvan suomalaisperheen isänä. Perhe vieraili Helsingissä, Tampereella, Lahdessa, Kuopiossa ja Rovaniemellä. Markus ohjasi Suomen Filmiteollisuudelle kahdeksan elokuvaa vuosina 1954–1960. Niistä neljä perustui Walentin Chorellin teksteihin. Markuksen ohjauksia olivat muun muassa Neiti Talonmies (1955), Miriam (1957) ja Verta käsissämme (1958). Näissä hän toimi myös yhtenä käsikirjoittajana. Miriam oli ehdolla parhaaksi kulttuurielokuvaksi Berliinin elokuvajuhlilla vuonna 1958. Markus antoi näyttelijä Pentti Siimekselle ensimmäisen pääosan elokuvassa. Markus vaikutti merkittävällä Siimeksen uraan elokuvien parissa. Yllättävän moniin Markuksen ohjauksista puuttui Valtion elokuvatarkastamo. Verta käsissämme kiellettiin alunperin kokonaan ylipoliisipäällikkö Fjalar Jarvan käskystä vain pari tuntia ennen ensi-iltaa. Kirjailija Mika Waltari kritisoi filmin sensurointia. Lopulta se vapautettiin sensuurista suuren mediakohun saattelemana. Muun muassa Rakas varkaani-elokuvan loppu oli kuvattava uudelleen niin, että rikos sai selvästi rangaistuksensa. Elokuvatarkastamon puheenjohtaja Arvo Paasivuori kielsi näyttelijä Pentti Siimeksen tähdittämän Autuas eversti -elokuvan, koska eversti heräsi henkiin hauta-arkussa. Hänen elokuvansa odottivat esitysvuoroaan tuottajien hyllyillä ja sensuurissa niin pitkään, että elokuvateatterien katsojamäärät laskivat huippuvuosistaan yleisesti 1950-luvun lopun Suomessa. Markuksen filmien tv-ensi-illat keräsivät runsaasti katsojia. Rakas varkaani -elokuvan ensi-ilta 29.11.1964 Suomen Televisiossa keräsi 1 290 000 katsojaa. Verta käsissämme sai tv-ensi-illan MTV:llä vuonna 1965. Elokuva keräsi 860 000 katsojaa. Miriamin toinen televisioesitys esitettiin 15.9.1970 Yle TV1:llä. Elokuva keräsi 1 850 000 katsojaa. Markus toimi Suomen Filmiteollisuuden elokuvaohjaajana 1954-1960. Hän toimi vuodesta 1958 itsenäisenä yritysten mainoselokuvien tuottajana ja ohjaajana. Vuonna 1959 hän perusti Tuotanto William Marcus & Co:n, jonka omistaja hän oli vuoteen 1989 asti. Vuonna 1966 hän ohjasi televisiolle jouluaiheisen lyhytelokuvan Tomten. Valtion taiteilijaeläkkeen puolikkaan hän sai 1981. == Filmografia == === Elokuvaroolit === Vuosi Elokuva Rooli 1944 Dynamiittityttö apulaispoliisipäällikkö Esko Vuoristo 1947 Maaret – tunturien tyttö insinööri Rolf Brenner 1947 Tuhottu nuoruus Risto 1948 Hormoonit valloillaan konttoripäällikkö Kivi 1949 Hornankoski Aarne Yli-Koskela 1951 Vain laulajapoikia tohtori Kaarlo Lehmus, ”Basilli-Kalle” 1951 Kenraalin morsian luutnantti Olavi Naula 1951 Neljä rakkautta insinööri Toivo Nurminen 1952 On lautalla pienoinen kahvila metsänhoitaja Vuoristo / tukkilainen Eräs 1952 Suomalaistyttöjä Tukholmassa Sven, viinuri === Ohjaukset === * Varsovan laulu (1953) (apulaisohjaaja) * Tyttö kuunsillalta (1953) (apulaisohjaaja) * Hilja – maitotyttö (1953) (apulaisohjaaja) * Sininen viikko (1954) (apulaisohjaaja) * Taikayö (1954) * Neiti talonmies (1955) * Rakkaus kahleissa (1955) * Miriam (1957) * Rakas varkaani (1957) * Autuas eversti (1958) * Verta käsissämme (1958) * Lumisten metsien tyttö (1960) ==Lähteet== == Aiheesta muualla == * * Luokka:Suomalaiset elokuvaohjaajat Luokka:Suomalaiset elokuvakäsikirjoittajat Luokka:Suomalaiset elokuvanäyttelijät Luokka:Suomen britit Luokka:Vuonna 1917 syntyneet Luokka:Vuonna 1989 kuolleet Luokka:Suomen englantilaiset Luokka:Suomalaiset näyttelijät